Diari Oficial de la Generalitat Valenciana


Sumari del DOGV 5492, del 18-04-2007 (2007/4594)

RESOLUCIÓ de 29 de març de 2007, de la Conselleria de Territori i Habitatge sobre la declaració d'àrea de rehabilitació del centre històric de Vila-real (Castelló) exp. 12/0003/2007.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4594


Data del document
:   29-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vila-real
    * protecció del patrimoni
    * patrimoni arquitectònic
    * renovació urbana
    * administració local
    * ajuda a la construcció
    * pla d'urbanisme

Antecedents de fet
Primer
L'Ajuntament de Vila-real ha sol·licitat la declaració com a àrea de rehabilitació el centre històric de la localitat.
Segon
La grandària de l'àrea proposada és de 742.210,41m², fet que representa el 8,13% de total del sòl urbà .
El nombre aproximat d'habitatges a l'àrea és de 14.873.
El nombre d'habitants no estacionals en l'àrea és de 14.205, que representa un 28,6% del total de la població.
Tercer
Actualment es troba en vigor el Pla general d'ordenació urbana, amb data aprovació definitiva per la CTU de 23 de febrer de 1993.
Quart
Per a promoure la rehabilitació i la regeneració del centre històric l'Ajuntament de Vila-real té previstes les mesures següents:
Subvencions municipals, en la quantitat que s'estime a les actuacions de rehabilitació en elements inclosos en el Catàleg del patrimoni historicoartístic del Pla general de Vila-real.
Bonificacions en l'impost de béns immobles i en l'impost de construccions i instal·lacions en la quantitat que s'estime a les actuacions de rehabilitació en elements inclosos en el Catàleg del patrimoni historicoartístic del Pla general de Vila-real.
Bonificació del 25% en les taxes de llicències d'obres, ocupació de vials, etc. a les actuacions de rehabilitació realitzades dins de l'àmbit de l'àrea de rehabilitació.
Ajudes a la gestió a través de l'Oficina Tècnica de Gestió Urbanística Municipal.
Cinqué
El 6 i 28 de març de 2007, el Servei Territorial d'Habitatge i Projectes Urbans de Castelló emet sengles informes, en els quals es modifica l'àmbit de l'àrea proposat per l'Ajuntament limitant-lo a la les zones centre històric (CHI) i eixample tradicional (ENS-1) denominades d'aquesta manera en el PGOU del municipi.
Sisé
El 29 de març de 2007, el Servei de Rehabilitació de la Direcció General d'Habitatge i Projectes Urbans emet la Proposta de declaració d'àrea de rehabilitació en què es conclou que, d'acord amb el que ha exposat el Servei Territorial d'Habitatge i Projectes Urbans de Castelló, es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar com a àrea de rehabilitació el centre històric de Vila-real, la delimitació del qual es fixa en un plànol adjunt.
Segon
Considerar d'aplicació les ajudes establides pels articles 65, 66 i 67 del Decret 81/2006 de 9 de juny, del Consell per a les actuacions protegides que s'efectuen en aquest àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny, i l'Ordre 15 de novembre de 2004, de la Conselleria de Territori i Habitatge, després de la qualificació provisional de l'actuació de rehabilitació, s'instal·larà un cartell informatiu, segons el model que facilita aquesta Conselleria.
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que es crega oportú.
València, 29 de març de 2007.- El director general d'Habitatge i Projectes Urbans: Bernabé Bueno Miralles.